8.6.2022 г.
BG
Официален вестник на Европейския съюз
L 155/33
Диаграма 3
Схема за наблюдение след двойно утаяване в PE/TCE за откриване на съставки от сухоземни безгръбначни животни в комбинираните фуражи, фуражните суровини и премиксите
2.1.4.3.
Брой на определянията Определянията се извършват на различни подпроби от по 50 g всяка.
Ако след първото определяне, извършено в съответствие със схемата на наблюдение в диаграма 1 или, когато е целесъобразно, в диаграма 3, не се откриват частици от животински произход, не е необходимо допълнително определяне и резултатът от анализа се отчита, като се използва формулировката, установена в точка 2.1.5.1.
Ако след първото определяне, извършено в съответствие със схемата на наблюдение в диаграма 1, се открият една или повече частици от животински произход от определен вид (т.е. сухоземни гръбначни животни или риба) и видът на откритите частици потвърждава декларираното съдържание на пробата, не е необходимо второ определяне.
Ако броят на частиците от животински произход от определен вид, открити при първото определяне, е по-висок от 5, резултатът от анализа се отчита по вид животно, като се използва формулировката, установена в точка 2.1.5.3.
В противен случай резултатът от анализа се отчита по вид животно, като се използва формулировката, установена в точка 2.1.5.2.
Ако след първото определяне, извършено в съответствие със схемата на наблюдение в диаграма 3, бъдат открити повече от 5 частици от сухоземни безгръбначни животни, не е необходимо второ определяне и резултатът от анализа се отчита, като се използва формулировката, установена в точка 2.1.5.3 за съответния вид.
Във всички останали случаи, включително когато на лабораторията не е представена декларация за съдържание, се извършва второ определяне от нова подпроба.
Ако след второто определяне, извършено в съответствие със схемата на наблюдение в диаграма 2 или, когато е целесъобразно, в диаграма 3, сборът от частиците от животински произход от определен вид, открити при двете определяния, е по-голям от 10, резултатът от анализа се отчита по вид животно, като се използва формулировката, установена в точка 2.1.5.3.
В противен случай резултатът от анализа се отчита по вид животно, като се използва формулировката, установена в точка 2.1.5.2.